Author: danica.hudakova
Last saved by: maria.kupkova

Správa zo zahraničnej pracovnej cesty
1.  Účastník ZPC:
meno, priezvisko, tituly: 
Ing. Igor Kočiš
názov pracoviska s adresou, pracovné  zaradenie, funkcia: 
Geothermal Anywhere,  Dúbravská cesta 2, 84104 Bratislava, riaditeľ
znalosť jazykov: anglický, ruský

2.  Zahraničná pracovná cesta:
štát, mesto: Island, Reykjavík
vykonaná v dňoch 4.10.2010-11.10.2010
názov prijímajúcej organizácie: Iceland GeoSurvey (ÍSOR), Grensásvegur 9, 108 Reykjavík, Iceland; The International Energy Agency (IEA), Implementing Agreement for a Cooperative Programme on Geothermal Energy Research and Technology, 9, rue de la Fédération, 75739 Paris Cedex 15, France
účel cesty: zapojenie Slovenska a jeho inštitúcií a organizácií do medzinárodnej spolupráce v rámci výskumu a technológií v oblasti Geotermálnej energie, zapojenie MŠVVŠ do pripravovaného európskeho projektu FP7, včlenenie Slovenska do celosvetovej organizácie IEA-GIA
spôsob jej financovania: refundačne cestovné,  ubytovanie, stravné, vreckové

3.  Rámcový program pobytu:
dátum, hodina, navštívené zahraničné organizácie:

5. október, Utorok:
•	17:00 – 19:00 GEISER FP7 projects general meeting, miesto konania: ISOR
6. október, Streda: 
•	8:00-16:00: IEA-GIA Annex meeting, miesto konania: Reykjavik Energy headquarters
o	The International Energy Agency - Geothermal Implementing Agreement
•	16:00 - 19:00: 6th meeting of the EERA joint programme on geothermal energy, miesto konania: ISOR
7. október, Štvrtok
•	All day: IEA-GIA Executive Comitee meeting, miesto konania: Gvendarbrunnar
8.október, Piatok 
•	All day: IEA-GIA Executive Comitee meeting, miesto konania: Gvendarbrunnar
9.október, Sobota 
•	All day: IEA-GIA field trip geotermálna elektráreň Hellisheiði

4.  Stručný priebeh rokovaní, resp.  študijného pobytu:
4. október, Pondelok: 
•	večer – transfer Bratislava-Londýn
5. október, Utorok:
•	Doobeda – transfer Londýn-Reykjavík
•	17:00 – 19:00 GEISER FP7 projects general meeting 
o	Miesto konania: ISOR
o	Rokovania so zástupcami ERA-NET o aktuálnej výzve FP7-ERANET-2011-RTD o Podpore koordinácie národných výskumných činností členských štátov v oblasti geotermálnej energie
6. október, Streda: 
•	8:00-16:00: IEA-GIA Annex meeting 
o	The International Energy Agency - Geothermal Implementing Agreement
o	Miesto konania: Reykjavik Energy headquarters
o	Doobedňajší workshop Annex III- Advanced Geothermal Drilling Techniques
o	Oficiálna prezentácia výskumných aktivít v oblasti hĺbkového vŕtania na Slovensku
o	Diskusie a konfrontácia našich poznatkov v stanovených oblastiach EGS so svetovými výskumno-vývojovými aktivitami – USA, Austrália, Nórsko, Japonsko, EÚ
•	16:00 - 19:00: 6th meeting of the EERA joint programme on geothermal energy 
o	Miesto konania: ISOR
o	Oficiálna prezentácia výskumu a vývoja v oblasti geotermálnych technológií na Slovensku
o	Rokovania o zapojení Slovenska do projektu v rámci výzvy FP7-ERANET-2011-RTD
7. október, Štvrtok
•	All day: IEA-GIA Executive Comitee meeting
o	Miesto konania: Gvendarbrunnar
o	Oficiálna prezentácia výskumných aktivít v oblasti hĺbkového vŕtania na Slovensku
o	Na náš návrh prizvanie Slovenska za riadneho člena IEA-GIA, odsúhlasenie jednej akcie pre Slovensko
o	Rokovanie IEA-GIA Executive Comitee a bilaterálne rozhovory s jednotlivými členmi
8.október, Piatok 
•	All day: IEA-GIA Executive Comitee meeting
o	Miesto konania: Gvendarbrunnar
o	Rokovanie IEA-GIA Executive Comitee a bilaterálne rozhovory s jednotlivými členmi
9.október, Sobota 
•	All day: IEA-GIA field trip
o	Návšteva a prezentácia geotermálnej elektrárne Hellisheiði, vyše 200 MW
o	Návšteva vrtov a tektonicky aktívnych oblastí
10. október, Nedeľa 
•	All day – transfer Reykjavík-Londýn
11. október, Pondelok
•	Doobeda – transfer Londýn-Bratislava

5.  Odporúčané závery:
Rokovania o pripojení Slovenska k pripravovanému FP7 projektu
V rámci rokovaní som sa prioritne zameral na zistenie potrebných informácií „z prvej ruky“ a zapojenie Slovenska do pripravovaného projektu v rámci aktuálnej výzvy FP7-ERANET-2011-RTD o Podpore koordinácie národných výskumných činností členských štátov v oblasti geotermálnej energie. Relevantný potenciálny projekt je v rámci výzvy bodu 5. Energia ako horizontálna programová aktivita. Plné znenie výzvy je na ftp://ftp.cordis.europa.eu/pub/fp7/docs/calls/cooperation/era/z-ct-201101_en.pdf.

Hlavné rokovania som viedol s nasledovnými predstaviteľmi EERA, ktorí pripravujú a koordinujú prípravu podania celoeurópskeho projektu:

•	Dr. Fausto Batini – pravdepodobne hlavný koordinátor, zástupca Talianska a R&D centra Lardarello
•	Jan Diederik van Wees – TNO and Vrije Universiteit Amsterdam, Holandsko
•	Philippe Calcagno – BRGM France, department Geothermie
•	Erich Naegele – Research Programme Officer, New and renewable energy sources, Directorate-General for Research, European Commission
S vysokou pravdepodobnosťou bude jeden projekt v rámci celého EÚ a bude pokrývať celý rozpočtový rámec výzvy. Z aktuálnych informácií vyplýva, že obsah projektu je vzhľadom na stručnosť výzvy ešte nejasný a v najbližšom čase sa jednotlivé oprávnené aktivity konzultujú s Európskou komisiou. Podstatným faktom je, že napriek tomu, že je jednoznačne cítiť z prvých reakcií organizátorov pomernú uzavretosť a rezervovanosť charakteristickú pre niektoré zakladajúce členské krajiny EÚ (Francúzsko, Benelux ...), dostal som prísľub zapojenia Slovenska do pripravovaného konzorcia FP7 projektu s tým, že detaily budú známe v najbližších týždňoch. Očakávanými aktivitami projektu sú transfer know-how, skúseností a best-practices, koordinácia členských štátov pri tvorbe politík na podporu výskumu, spoločné pracovné stretnutia, publicita a ďalšie podporné aktivity.

Partnerom projektu by bolo zo strany Slovenskej republiky Ministerstvo školstva, vedy, výskumu a športu Slovenskej republiky. Ďalšie dôležité rokovanie a pravdepodobné kreovanie konzorcia bude v prvej polovici decembra v rámci eventu GeoPower v Paríži. Dovtedy bude potrebné udržiavať pravidelný kontakt a komunikáciu s príslušnými zástupcami tvoriaceho sa konzorcia tak, aby tam boli dostatočne zohľadnené záujmy Slovenskej republiky.

Popis relevantných organizácií a špičkových výskumných aktivít
The International Energy Agency - Geothermal Implementing Agreement (IEA-GIA)
GIA poskytuje príležitosti pre vedecký výskum a zároveň vysoko efektívny prístup k vedeckým výsledkom a technologickým novinkám v oblasti geotermálnych technológií. Je najvýznamnejšou celosvetovou organizáciou zastrešujúcou výskum a technológie pre geotermálnu energiu. Spája a zároveň koordinuje národné a priemyselné programy pre výskum, vývoj a využitie a expertov členských krajín, efektivitu a smerovanie podpory pre jednotlivé . Hlavný dôraz kladie na zdieľanie informácií, rozvíjanie technológií na využívanie geotermálnej energie a rozširovanie poznatkov z oblasti výskumu a vývoja. Jednu zo 4 základných vedeckých oblastí  predstavujú pokročilé vrtné technológie. Monitoruje náklady geotermálnych vrtov a poskytuje informácie  o nových vrtných technológiách a ich aplikáciách vo svete.
Nám sa po vyjednávaniach podarilo dohodnúť účasť na celej konferencii bez nutnosti poplatku, resp. pristúpenia k IEA-GIA, čo činí ročný členský príspevok vo výške 3.500€.
Link: http://www.iea-gia.org/

European Energy Research Alliance (EERA)
Cieľom programu EERA je rozvíjať, aplikovať pilotné inovačné projekty a cenovo efektívne technológie zamerané na zvýšenie produkcie využívaných zdrojov. Ďalším cieľom je objavovať doposiaľ nevyužívané hydrotermálne systémy, sprístupniť zdroje geotermálnych fluid a magmatických systémov a prispieť tak k rozvoju  geotermálnych projektov.
Link: http://www.eera-set.eu/index.php?index=36

Podpora geotermálnej energie v Austrálii a jej využitie pre Slovensko
Krajinou s najmarkantnejšou podporou výskumu v oblasti geotermálnej energie sa stáva Austrália. Podpora do geotermálnej energie smeruje nielen od federálnej vlády, ale významnou mierou k nej prispievajú aj jednotlivé regionálne vlády Austrálie. Dôsledkom toho je Austrália lídrom v oblasti výskumu a vývoja nových technológií s dlhodobou rozvojovou koncepciou. Najmä široká podpora geotermálnej energie od výskumu až po realizáciu projektov vyslovene v podmienkach pre EGS ako napr. vŕtanie do tvrdých hornín je aj v porovnaní s USA veľmi progresívne. Geotermálna energia je jedným z najvýhodnejších foriem využívania obnoviteľných zdrojov energie. Medzi jej hlavné výhody patrí takmer nulová produkcia skleníkových plynov, možnosť využívania v základnom elektrickom zaťažení bez potreby krytia iným zdrojom energie a nezávislosť na poveternostných alebo slnečných podmienkach. Tieto a ďalšie faktory spôsobili, že viaceré krajiny začali preferovať výskum v tejto oblasti ako jednu z mála realistických alternatív dnešnej štruktúre výroby energie z fosílnych palív. 
Pokiaľ ide o štátnu podporu geotermálnej energie v Austrálii, tak ju môžeme rozdeliť do troch oblastí. Prvou časťou je podpora v rámci grantových projektov a programov, ktoré sú zamerané na oblasť obnoviteľných zdrojov energie a špecificky priamo na oblasť geotermálnych technológií. Príkladom takejto výzvy je Geothermal Drilling Program (GDP), ktorý podporil viacero inovatívnych geotermálnych projektov. Ďalšou formou štátnej podpory sú úľavy na daniach pre spoločnosti zaoberajúce sa touto problematikou. Tretím spôsobom podpory sú povolenia a granty na prieskumné vrty pre konkrétne oblasti. Tieto sú financované vládami jednotlivých regionálnych štátov. Stručná charakteristika týchto projektov sa nachádza v prílohe tejto správy. Všetky tieto opatrenia sledujú ambiciózny cieľ, ktorým je generovanie až 20% elektrickej energie z obnoviteľných zdrojov do roku 2020. 
K najzaujímavejším projektom v Austrálii patrí pilotný projekt elektrárne Cooper Basin s inštalovaným výkonom 25MW spravovaný spoločnosťou Geodynamics. Ide o prvý systém „hot dry rocks“ (teplo suchých hornín), ktorý je vytvorený z viacerých produkčných a plniacich vrtov. Ich maximálna možná prevádzková kapacita v dlhodobom horizonte sa odhaduje až na tisícky megawattov (MW) v celej oblasti. Tým dáva reálne predpoklady na možnosť nahradenia využívania fosílnych palív.
Keďže Slovensko má primerane obdobný potenciál pre využitie geotermálnej energie ako Austrália a je záujem výrazne zvýšiť podiel obnoviteľných zdrojov, je na mieste zvážiť transfer know-how foriem podpory z krajiny, ktorá je v tomto smere najúspešnejšia. 

Bez koncepčnej dlhodobej stratégie v tejto oblasti, podpory slovenských subjektov v globálnej súťaži a aktívneho zapojenia sa do medzinárodných aktivít nemá v dnešnej dobe krajina dlhodobú šancu konkurencieschopnosti. Vládne organizácie z Austrálie zodpovedné za podporu výskumu v oblasti geotermálnych technológií prejavili eminentný záujem spolupracovať so Slovenskom vzhľadom na existujúci technologický potenciál a ďalšie možnosti a kroky v súčasnosti intenzívne komunikujeme. V najbližšom mesiaci budeme pokračovať v komunikácii s partnermi a pokúsime sa nájsť vhodnú formu spolupráce.

6.   Prehľad prinesenej dokumentácie a miesto jej uloženia
-	Program konferencie a workshopov IEA-GIA a EERA/GEISER, Prezentácie GA Presentation EERA 2010 a GA Presentation IEA-GIA Reykjavik 2010. Ďalšie dokumenty budú zverejnené na oficiálnej stránke IEA-GIA http://iea-gia.org/.

7.   Osobitne vyhodnotený očakávaný prínos ZPC
- 	nadviazanie kontaktov s najšpičkovejšími krajinami sveta v oblasti výskumu a technológií z oblasti geotermálnej energie a inžinierskych geotermálnych systémov (EGS) – USA, Austrália; prenos know-how, skúseností, modelov podpory vedy a výskumu a zapojenia sa do spolupráce pre Slovenskú republiku s cieľom dosiahnuť a udržať dlhodobú konkurencieschopnosť
-	zapojenie Slovenskej republiky, resp. priamo MŠVVŠSR do pripravovaného projektu v rámci aktuálnej výzvy FP7-ERANET-2011-RTD o Podpore koordinácie národných výskumných činností členských štátov v oblasti geotermálnej energie

8.    Spôsob zverejnenia výsledkov ZPC, prenos získaných informácií
- 	na webe MŠVVŠSR, na webe Geothermal Anywhere, na sociálnych sietiach v geotermálnej skupine Geothermania
-	priame využitie informácií a skúseností pri kreovaní Slovenskej technologickej platformy geoEnergia

Súhlasím so zverejnením správy na internete

Správu vypracoval: Igor Kočiš
Dátum: 18.10.2010

Správu schválil:

Marta Cimbáková, riaditeľka OŠEPVaT, SVT MŠVVŠ SR

Mikuláš Šupín, generálny riaditeľ SVT MŠVVŠ SR